《颂 其二》
宋代·陈易

个中端的有谁知，知者归来到者稀。即见即闻还错会，离声离色转乖违。

山青水绿明玄旨，鹤唳猿啼显妙机。有意觅渠终不遇，无心到处尽逢伊。

作者简介：宋兴化军莆田人，字体常。少好学，该综经史，工诗。神宗熙宁初游京师，弃学从佛徒论出世法，有所契。归隐县之蔡溪岩，结庐而处，三十年不下山。徽宗崇宁初，举遗逸及入行，皆不就。时号陈聘君。宣和中卒。